
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 133
                                                                din 31 mai 2018
privind încetarea unor contracte de închiriere
Consiliul Local al Municipiului Sighişoara, întrunit în ședință ordinară,        
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.276/10.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune încetarea contractului de închiriere nr. 233/2005, așa cum a fost modificat și completat prin actele adiționale nr. 1/2010 și nr. 2/2014, având ca obiect bunul situat în Municipiul Sighișoara, cartier Târnava II, poziția în plan cu nr. 31, în suprafață de 15,00 mp., cu destinația de teren ocupat de construcție - garaj, ca urmare a înstrăinării garajului, în baza contractului de vânzare - cumpărare, cu încheierea de legalizare de copie nr. 5/25.01.2018, la Biroul Individual Notarial Suciu Ioana Silvia, cu sediul în Municipiul Sighișoara, strada Justiției, nr. 4, județul Mureș;

Având în vedere cererea înregistrată la Municipiul Sighişoara cu nr. 24.160/12.09.2017, formulată de domnul Theiss Andrei, cu referire, în esență, la încetarea contractului de închiriere nr. 1050/2007, aşa cum a fost modificat şi completat prin actele adiţionale nr. 1/2012 și nr. 2/2017, având ca obiect terenul arabil, cu destinația de teren fâneață, situat în Municipiul Sighişoara, sat Hetiur, nr. 168, în suprafaţă de 1741 mp., înscris în C.F. nr. 964 a localității Hetiur, nr. top. 1030, pe motiv că acest teren este folosit de către deținătorul casei de locuit amplasată pe nr. top. 1031, cu nr. administrativ: Hetiur 168, domnul Csiki Karol și familia acestuia;

Având în vedere Informarea cu nr. 3.080/XI/2/05.02.2018, întocmită de Biroul Public de Cadastru și Agricultură, cu privire la situația terenului situat în Hetiur, nr. 168, prin care, în urma verificărilor efectuate în teren, se consideră justificată solicitarea domnului Theiss Andrei;

Având în vedere clauzele din contractul de închiriere nr. 1050/2007, aşa cum a fost modificat şi completat prin actele adiţionale nr. 1/2012 și nr. 2/2017, cu privire la încetarea acestuia, cu precădere clauza prevăzută la art. 18;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 13.275/10.05.2018, prin care se propune încetarea contractelor de închiriere menţionate, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi  a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă, cu data adoptării prezentei, încetarea contractului de închiriere nr. 233/2005, așa cum a fost modificat și completat prin actele adiționale nr. 1/2010 și nr. 2/2014, având ca obiect bunul situat în Municipiul Sighișoara, cartier Târnava II, poziția în plan cu nr. 31, în suprafață de 15,00 mp., cu destinația de teren ocupat de construcție - garaj, ca urmare a înstrăinării garajului, în baza contractului de vânzare - cumpărare, cu încheierea de legalizare de copie, nr. 5/25.01.2018, la Biroul Individual Notarial Suciu Ioana Silvia, cu sediul în Municipiul Sighișoara, strada Justiției nr. 4, județul Mureș.

Art. 2. Se aprobă, cu data adoptării prezentei, încetarea contractului de închiriere nr. 1050/2007, aşa cum a fost modificat şi completat prin actele adiţionale nr. 1/2012 și nr. 2/2017, având ca obiect terenul arabil, cu destinația de teren fâneață, situat în Municipiul Sighişoara, sat Hetiur, nr. 168, în suprafaţă de 1741 mp., înscris în C.F. nr. 964 a localității Hetiur, nr. top. 1030, pe motiv că acest teren este folosit de către deținătorul casei de locuit amplasată pe nr. top. 1031, cu nr. administrativ: Hetiur 168, domnul Csiki Karol și familia acestuia.

Art. 3. Prezenta hotărâre se va comunica domnului Marcu Emilian Gheorghe, cu domiciliul în Municipiul Sighișoara, str. Rozelor, nr. 9, ap. 7 și domnului Theiss Andrei, cu domiciliul în Municipiul Sighișoara, sat Hetiur, nr. 251.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. domnul Marcu Emilian Gheorghe;

  1 ex. domnul Theiss Andrei.
14 ex.
B.A. 

